AfriForum vandag in België om steun vir droogtehulp te werf - AfriForum
Twee nasionale veldtogkoördineerders van die burgerregte-organisasie AfriForum is vandag in België waar hul 'n voorlegging gaan doen om steun vir droogtehulp in Suid-Afrika te werf.
Monique Taute, nasionale veldtogkoördineerder, en Henk Maree, nasionale woordvoerder van AfriForum, is sedert verlede week in Europa om organisasies in België, Nederland en Switserland te besoek wat Suid-Afrikaanse boere goedgesind is.
Hul het reeds met die Deputaatskap van die Christelike organisasie Bijzondere Noden, mnr. Walter van Luik, 'n beleidsmedewerker van die Staatkundig Gereformeerde Partij (SGP) in die Europese parlement, asook met mnr. Diederik van Dijk, 'n lid van die Eerste kamer van die Nederlandse parlement, vergader.
Volgens Maree het hulle 'n onderneming gekry dat dié organisasies sal kyk of hulle moontlik 'n bydra kan lewer tot noodleniging vir boere in Suid-Afrika.
Hy vertel dat Nederlanders bewus is van die droogte in die land, maar nie besef in watter krisis dit verder kan ontaard wat voedselsekerheid betref nie. Hy meen verteenwoordigers van organisasies is veral geskok om te hoor hoe min die regering tot dusver gedoen het om boere te help.
Taute en Maree het later vandeesweek ook namens AfriForum 'n spreekbeurt by 'n sitting van die Verenigde Nasies.
Dié besoek volg nadat AfriForum reeds vroeër vanjaar aangekondig het dat hy 'n veldtog van stapel gaan stuur wat daarop gemik is om hulp aan boere te verleen. Dié veldtog duur voort aangesien talle boere steeds gebuk gaan onder vanjaar se droogte ondanks reën wat onlangs fratsvloede in verskeie dele van die land tot gevolg gehad het.
AfriForum het reeds vanjaar droogtehulp aan boere in die Vrystaat en Noordwes verleen deur sowat 300 ton se voer aan hulle te skenk. Dit is moontlik gemaak deur bydraes van die publiek sowel as donasies van twee Nederlandse organisasies genaamd Woord en Daad en Hulp Bij Bijzondere Noden.
Die boere wat tans hulp kry, is vroeër genader om aan te dui wat hul grootste behoeftes is.
Die publiek kan betrokke raak deur hul naam na 38312 te SMS. Elke SMS sal 'n R10-bydrae tot AfriForum se droogtefonds lewer.
Post Tags:	#Droogtehulp
Gids bekend gestel om welsynskrisis te pak
AfriForum staan slagoffer by ná Grace Mugabe glo aanrand
Deur	 17/08/2017 02/11/2020
Die jong model wat beweer dat sy in die naweek deur die Zimbabwiese presidentsvrou, Grace Mugabe, met 'n koord in…
Lees meer AfriForum staan slagoffer by ná Grace Mugabe glo aanrandContinue
De Goede Hoop-koshuis: 'n tuiste vir enige Afrikaanse Tukkie
Deur	 30/05/2016 02/11/2020
Deur Jhua-Nine Wyrley-Birch Die De Goede Hoop-koshuis wat volgende jaar sy deure by die Universiteit van Pretoria (UP) oopmaak wil…
Lees meer De Goede Hoop-koshuis: 'n tuiste vir enige Afrikaanse TukkieContinue
"Klein kultuurgroepe beleef wêreldwyd druk van onder meer meerderheidsregerings, maar tog is alternatiewe modelle beskikbaar vir dié groepe om 'n…